Grad Čazma, Trg Čazmanskog kaptola 13, 43 240 Čazma, OIB 81963437417, zastupan po Gradonačelniku Dinku Piraku, (u daljnjem tekstu: Grad)

i

UDRUGA ___________________, ____________________, ______________________, OIB: ____________________, RNO: ________________, zastupana po _________________, kao korisnik financijske potpore (u nastavku teksta: korisnik), 

kao stranke potpisnice, sklopile su dana ____. _____________ godine sljedeći: 

U G O V O R
O FINANCIJSKOJ POTPORI PROJEKTU/PROGRAMU IZ 
PRORAČUNA GRADA ČAZME ZA 2017. GODINU
Članak 1.
Stranke potpisnice suglasne utvrđuju da je Grad, dana _______ godine objavio JAVNI NATJEČAJ za sufinanciranje  programa i projekata od interesa za opće dobro koje provode udruge na području Grada Čazme u 2017. godini, a koji je trajao do _____ godine, a u okviru kojega je svoju prijavu dostavio i korisnik. 


Po provedenoj natječajnoj proceduri, Gradonačelnik je donio Odluku o dodjeli financijskih sredstava kojom je korisniku za projekt/program ___________________________________________________________________________ u 2017. godini dodijelio iznos od ______________ kuna.
Razdoblje trajanja financijske potpore je od 01.01. do 31. prosinca 2017. godine. 

Članak 2.
Sredstva iz prethodnog članka osigurana su Proračunom Grada Čazme za 2017. godinu,   na poziciji plana ________, konto ________.  

Članak 3.
Sredstva iz prethodnog članka mogu se koristiti isključivo za svrhu definiranu opisnim obrascem i obrascem financijskog plana. 
Sredstva iz prethodnog članka isplatit će se na IBAN korisnika, broj: HR________________, otvoren u __________ banci, u pravilu jednokratno, a na temelju podnesenog pisanog zahtjeva  od strane korisnika.


Gradonačelnik može izmijeniti dinamiku isplate ugovorenih sredstava ovisno o ostvarenju Proračuna odnosno potrebama  korisnika.

Članak 4.
Radi kontrole namjenskog korištenja sredstava korisnik se obvezuje da će  Gradu Čazmi dostaviti Izvještaj o provedbi aktivnosti i utrošku sredstava koji treba sadržavati: 

a) Obrazac: opisni izvještaj   
b) Obrazac: financijski izvještaj  
c) dokumentaciju i priloge kojima se dokazuju financijsko i opisno izvješće: 
· Godišnji financijski izviještaj, 
· priloge vezane uz provedbu aktivnosti i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.), 
· za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode, 
· za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća, 
· ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.
· te ostalu dokumentaciju na zahtjev Grada. 
Izvješća iz prethodnog stavka dostavljaju se u roku do 28. veljače 2018. godine, na propisanim obrascima kojim se obuhvaćaju svi troškovi korisnika za predmetno razdoblje, neovisno o izvoru prihoda.

Članak 5.
Grad Čazma pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 1 godine od dana završetka trajanja financijske potpore. 

Grad Čazma može neposrednu kontrolu iz prethodnog stavka ovog ugovora obaviti u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužna je prethodno obavijestiti korisnika, barem sedam dana prije planiranog izvršenja kontrole. 

Članak 6.
Korisnik potpisom ovog Ugovora ovlašćuje Grad Čazmu da radi nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti. 

Članak 7.
Korisnik se obvezuje pravodobno pismenim putem obavijestiti Grad Čazmu o manjim i većim izmjenama ugovora.

Manje izmjene ugovora ne zahtijevaju izradu Dodatka ugovoru, a mogu biti: 

· izmjene proračuna između proračunskih poglavlja manje od 15%,
· promjena bankovnog računa korisnika,
· promjena adrese ili drugih kontakata korisnika,
· male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).
Veće izmjene ugovora su: 

· izmjene proračuna između proračunskih poglavlja veće od 15%,
· dodatak novih aktivnosti,
· promjena aktivnosti koja značajno utječe na opseg i ciljeve.
Veće izmjene ugovora zahtijevaju izradu Dodatka ugovoru i njegovo potpisivanje od strane oba potpisnika. Kod svake obavijesti od strane korisnika Grad Čazma će odlučiti radi li se o manjoj ili većoj izmjeni i sukladno tome je li potrebno izraditi Dodatak ugovoru. Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev. 

Izmjene ugovornih obveza korisnik može zatražiti najkasnije 30 dana prije isteka razdoblja trajanja financijske potpore. Svaka izmjena ugovornih obveza treba biti zatražena i odobrena u pisanom obliku. 

Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u ugovoru ne može se povećavati. 

Grad Čazma ima pravo ne odobriti prenamjenu dijela sredstava ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu. 

Korisnik može zatražiti manje ili veće izmjene Ugovora najviše dva puta tijekom razdoblja trajanja projekta/programa.

Članak 8.
Ako Grad Čazma utvrdi da:
· nije realizirao program ili projekt utvrđen proračunom i ugovorom,

· nije utrošio sva odobrena sredstva,

· sredstva nije koristio namjenski,

· iz neopravdanih razloga nije podnio izvješće u propisanom roku

· korisnik ne omogućava Gradu Čazmi nadzor nad namjenskim korištenjem sredstava financijske potpore ovog ugovora, 
· korisnik ne poštuje odredbe Ugovora o vidljivosti programa, 
obustavit će isplatu, a korisnik će biti dužan vratiti primljena nenamjenski utrošena ili neutrošena sredstva uz obračunate zakonske zatezne kamate.

Nenamjenskim korištenjem smatrat će se svako odstupanje od iznosa pojedinih stavki iz proračuna programa. 

Ako Grad Čazma utvrdi da korisnik nije ispunio ugovorne obveze bez opravdanog razloga, osim konzumiranja prava na povrat više uplaćenih sredstava u Proračun Grada, uskratit će mu pravo na financijsku potporu pri narednim natječajima. 

Članak 9.
Ako Grad Čazma utvrdi da korisnik uz Izvješće nije dostavio uredno ispunjeni obrazac, odnosno ukoliko nedostaju potrebni prilozi iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti. Ukoliko korisnik u danom roku ne otkloni nedostatke, trošak će se smatrati neprihvatljivim, a Grad Čazma će zatražiti povrat više uplaćenog iznosa financijske potpore. 

Ako Grad Čazma iz bilo kojeg razloga predviđenog ovim Ugovorom kao i bilo kojeg drugog opravdanog razloga zatraži povrat sredstava, korisnik ih je obvezan uplatiti na IBAN Grada broj: HR ___________________________,   bez odgode, a najkasnije u roku 45 dana od dana kad je zatražen povrat sredstava.

Članak 10.
Korisnik aktivnosti provodi na vlastitu odgovornost i u skladu s opisnim obrascem i obrascem financijskog plana, koji su sastavni dio ugovora. 

Članak 11.
Grad Čazma ne snosi odgovornost za neposredne ili posredne štete proizašle iz bilo koje aktivnosti korisnika u provedbi ugovorenog programa ili projekta.

Članak 12.
Korisnik se obvezuje u svim obavijestima koje se tiču aktivnosti koju financijski podupire Grad Čazma, uključujući i one iznijete na konferencijama ili seminarima, navesti da provedbu aktivnosti financijski podupire Grad Čazma te se obvezuje na svim tiskanim, video i drugim materijalima vezanim uz program istaknuti logotip i naziv Grad Čazma kao institucije koja daje potporu njihovom radu te istaknuti sljedeću rečenicu: „Provedbu aktivnosti sufinancira Grad Čazma“.

Sve publikacije udruge, u bilo kojem obliku i preko bilo kojeg medija, uključujući internet moraju sadržavati sljedeću izjavu: „Ovaj je dokument izrađen uz financijsku potporu Grada Čazme. Sadržaj ovoga dokumenta u isključivoj je odgovornosti (naziv udruge) i ni pod kojim se uvjetima ne može smatrati kao odraz stajališta Grada Čazme“.  

Korisnik je suglasan da Grad Čazma objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Grad Čazma daje potporu, u cilju promocije financijskih potpora i  razvoja civilnoga društva u Gradu Čazmi.

Članak 13.
Stranke potpisnice suglasne su da doprinos rada volontera može biti priznat kao oblik sufinanciranja. Vrijednost volonterskog rada određuje se u iznosu koji se dobiva dijeljenjem iznosa prosječne mjesečne neto plaće s prosječnim brojem radnih sati u mjesecu. Za potrebe izvještavanja o pokazateljima provedbe aktivnosti, korisnik će izvještavati samo u okvirima u ovom stavku navedene vrijednosti volonterskog sata.

Članak 14.
Stranke potpisnice suglasne su da će zajedno stvarati uvjete za razvoj civilnog društva  na području Grada Čazme te povećanje društvenih vrijednosti zajednice u kojoj djeluju. S tom svrhom, korisnik će se aktivno uključiti u aktivnosti Grada Čazme, njenih ustanova i poduzeća, a sve prema dogovoru s Gradom Čazmom. 
Članak 15.
Potpisom ovog ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.  

Članak 16.
Za svaki oblik komunikacije (dostavu obavijesti o izmjenama i dopunama ugovora te dostavu izvještaja) koji je povezan s ovim ugovorom potrebno je navesti KLASU ugovora i naziv programa te ga poslati na sljedeće adrese: 

· za  Grad Čazmu: Trg Čazmanskog kaptola 13, Čazma, elvira.babic.markovic@cazma.hr 
· za korisnika: (adresa sjedišta ili adresa elektronske pošte korisnika za korespondenciju).
Članak 17.
Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od odobrenja završnog izvješća od strane Grada Čazme.  

Članak 18.
Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost mjesno nadležnog suda.   

Članak 19.
Na elemente koji nisu uređeni ovim Ugovorom na odgovarajući se način primjenjuju odredbe Pravilnika  o financiranju programa i projekata od interesa za opće dobro koje provode udruge na području Grada Čazme i odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15). 

U slučaju proturječnosti između odredbi ovog Ugovora te odredbi iz drugih Priloga (opisnog obrasca prijave i obrasca financijskog plana), primjenjuju se kao pravovaljane odredbe ovog Ugovora. 

Članak 20.
Ovaj je Ugovor sačinjen u četiri (4) istovjetna primjerka, po dva za svaku ugovornu stranku.

Članak 21.
Ugovorne stranke razumiju odredbe ovog Ugovora te ga u znak prihvaćanja vlastoručno potpisuju. 

	Klasa: 
Urbroj: 

Čazma, ______________

